Document ID: /roh_data/filtered/fineweb-2-filterrobots_roh.jsonl.gz/28464

Il Cussegl naziunal ha refusà ina proposta da la PPS che vuleva introducir controllas sistematicas als cunfins e quai cun ina clera maioritad. La PPS aveva fatg la proposta en il rom da la debatta davart ils fugitivs. La maioritad era da l'avis ch'ina controlla cumplaina na saja gnanca pussaivla en vista a 750'000 passagis dal cunfin a di.
Approvà ha il Cussegl naziunal duas propostas da la partida verda. In vul sustegnair l'Italia e la Grezia da dar dumogn al grond dumber da fugitivs. La segunda proposta pretenda da gidar direct al lieu las unfrendas da la guerra burgaisa en Siria.
RR novitads 14:00